Panyerat buku Etika Jawa (1996) iku uga nyebutake yen kabudayan Jawa tansah mentingake sikap selaras. Sajrone urip bebrayan, wong Jawa nyiriki perkara kang bisa ndadekake konflik terbuka, ngetokake adu omongan lan fisik. Mula saka iku, tumindak kanthi cara paring kurmat marang sapepadhane dadi perangan kang penting. Kabeh iku mau isa dilakoni mung kanthi cara ora mentingake benere dhewe lan ora gampang kagodha dening kanepson.